**P R I L O G**

**UZ JAVNI NATJEČAJ ZA PRIJAM U SLUŽBU VODITELJA ODSJEKA ZA GRADITELJSTVO, PROSTORNO UREĐENJE, ZAŠTITU OKOLIŠA I ODRŽAVANJE GRADSKIH OBJEKATA, U UPRAVNI ODJEL ZA KOMUNALNE DJELATNOSTI I GOSPODARENJE GRADA POŽEGE**

**OBJAVA JAVNOG NATJEČAJA**

Javni natječaj za prijam u službu voditelja Odsjeka za graditeljstvo, prostorno uređenje, zaštitu okoliša i održavanje gradskih objekata, u Upravni odjel za komunalne djelatnosti i gospodarenje Grada Požege objavljen je u Narodnim novinama, broj: 115/23. od 6. listopada 2023. godine.

**ROK ZA PREDAJU PRIJAVA**

Prijave se predaju zaključno, s danom **16. listopada 2023.godine.**

**OPIS POSLOVA**

Voditelj Odsjeka za graditeljstvo, prostorno uređenje, zaštitu okoliša i održavanje gradskih objekata rukovodi Odsjekom, organizira i usklađuje rad Odsjeka. Obavlja najsloženije upravne i stručne poslove za potrebe Upravnog odjela, drugih gradskih upravnih tijela, te gradskih ustanova. Priprema opće i pojedinačne akte iz djelokruga Upravnog odjela. Obavlja poslove digitalizacije gradskih procesa. Pomaže službenicima Odsjeka u radu na najsloženijim predmetima.

**PODACI O PLAĆI**

Na voditelja Odsjeka za graditeljstvo, prostorno uređenje, zaštitu okoliša i održavanje gradskih objekata za određivanje visine plaće primjenjuju se odredbe:

* Zakona o službenicima i namještenicima u lokalnoj i područnoj (regionalnoj) samoupravi (Narodne novine, broj: 86/08., 61/11., 4/18. i 112/19.)

- Zakona o plaćama u lokalnoj i područnoj (regionalnoj) samoupravi (Narodne novine, broj: 28/10. i 10/23.)

- Odluke o koeficijentima za obračun plaće službenika i namještenika u upravnim tijelima Grada Požege (Službene novine Grada Požege, broj: 4/22.)

- Kolektivnog ugovora za zaposlene u upravnim tijelima Grada Požege (Službene novine Grada Požege, broj: 1/17., 12/22., 23/22., 6/23., 8/23 i 10/23.).

Plaću radnog mjestavoditelja Odsjeka za graditeljstvo, prostorno uređenje, zaštitu okoliša i održavanje gradskih objekata čini umnožak koeficijenta složenosti poslova radnog mjesta koji iznosi 2,45 i osnovice za obračun bruto plaće službenika od 799,18 eura (ili 6.021,42 kn prema fiksnom tečaju konverzije od 7,53450 kn za 1 euro), uvećano za 0,5% za svaku navršenu godinu radnog staža. Bruto plaća voditelja Odsjeka za graditeljstvo, prostorno uređenje, zaštitu okoliša i održavanje gradskih objekata iznosi 1.957,99 eura.

**NAČIN OBAVLJANJA PRETHODNE PROVJERE ZNANJA I SPOSOBNOSTI**

Prethodna provjera znanja i sposobnosti kandidata obuhvaća pismeno testiranje i intervju.

Kandidati su obvezni pristupiti prethodnoj provjeri znanja i sposobnosti putem pisanog testiranja i intervjua. Ako kandidati ne pristupi testiranju smatra se da je povukao prijavu na javni natječaj.

**PODRUČJE TESTIRANJA** iz samoupravnog djelokruga Grada Požege.

**PRAVNI I DRUGI IZVORI ZA PRIPREMANJE KANDIDATA ZA TESTIRANJE**

* Zakon o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.)
* Zakon o gradnji (Narodne novine, broj: 153/13., 20/17., 39/19. i 125/19.)
* Zakon o prostornom uređenju (Narodne novine, broj: 153/13., 65/17., 114/18., 39/19. 98/19. i 67/23.)
* Statut Grada Požege (Službene novine Grada Požege, broj: 2/21. i 11/22.)

**VRIJEME ODRŽAVANJA PRETHODNE PROVJERE ZNANJA I SPOSOBNOSTI KANDIDATA** biti će objavljeno na službenoj internetskoj stranici Grada Požege ([www.pozega.hr](http://www.pozega.hr)) i na oglasnoj ploči Grada Požege, najkasnije pet dana prije odražavanja provjere.